បច្ចេកទេសកែច្នៃចំណីអាហារ



សារៈប្រយោជន៍នៃការកែច្នៃអាហារ 
-       ដើម្បីអោយផលិតផលកែច្នៃទុកបានយូរ

-       ដើម្បីអោយផលិតផលអាហារកែច្នៃមានគ្រប់រដូវ

-       ដើម្បីអោយរសជាតិចំណីអាហារកាន់តែឆ្ងាញ់ពិសារ

-       ដើម្បីបំពេញចំណង់ចំនូលចិត្ត ​ឬតម្រូវការអោយកាន់តែទូលំទូលាយ

-       វត្ថុធាតុដើមមានតម្លៃថោក

-       ដើម្បីបន្ថយភាពខ្ជះខ្ជាយវត្ថុធាតុដើម

-       បច្ចេកទេសមានការងាយស្រួល ​និងសាមញ្ញ

-       មានឳកាសដើម្បីរកប្រាក់ចំណេញ ​​និងសម្រាប់ប្រើប្រាស់ក្នុងគ្រួសារ

-       សន្សំសំចៃពេលវេលាក្នុងការរៀបចំជីវភាពរស់នៅ

-       ដើម្បីផលិតនូវចំណីអាហារគ្មានគ្រោះថ្នាក់(មានអនាម័យ)

-       ដើម្បីកាត់បន្ថយនូវការនាំចូលផលិតផលអាហារកែឆ្នៃពីប្រទេសក្រៅ

គោលការនៃការកែច្នៃចំណីអាហារ 
           អ្វីទៅជាកាកែឆ្នៃចំណីអាហារ? 

           ការកែច្នៃគឺជាការធ្វើអោយចំណីអាហារទុកបានយូររាប់អាទិត្យ រាប់ខែ រាប់ឆ្នាំ។

គោលការនៃការកែច្នៃមានពីរប្រភេទ៖

           ១ សម្រាប់ហូបក្នុងគ្រួសារ

           ២ សម្រាប់លក់

ការរៀបចំសម្រាប់គ្រួសារ 
-       បរិមាណតិចតួច

-       គុណភាព និងរសជាតិច្រើនយ៉ាង(ប្រៃ ជូរ  ផ្អែម)

-       មិនចាំបាច់ប្រើម៉ាស៊ីនអ្វីឡើយក្នុងការផលិត

-       មិនត្រូវការប្រដាប់វេចខ្ចប់

-       ក្រុមគ្រួសារជាអ្នកប្រើប្រាស់

-       មិនត្រូវការស្លាកសញ្ញា ឬយីហោរ

-       មិនត្រូវការទុកយូរពេក

-       គុណភាព និងរសជាតិចំណីអាហារ មិនទាមទារខ្ពស់ពេក

ការរៀបចំសម្រាប់លក់ 
-       បរិមាណច្រើន

-       ត្រូវអោយគុណភាព ឬរសជាតិដូចៗគ្នាក្នុងពេលផលិត(ថ្ងៃនេះ ដូចម្សិលមិញ ដូចថ្ងៃស្អែក)

-       ចាំបាច់ប្រើម៉ាស៊ីន និងឧបករណ៍ផ្សេងទៀតសម្រាប់ផលិត ឬកែឆ្នៃ

-       ត្រូវការសម្ភារវេចខ្ចប់(ដប ថង់ កែវ…)

-       អតិថិជន(អ្នកទិញ)ជាអ្នកប្រើប្រាស់ មិនដឹងអ្នកណា? ពេលណា? ទីកន្លែងណា? ដែលប្រើប្រាស់ ឬបរិភោគផលិតផលរបស់យើង

-       ត្រូវការស្លាកសញ្ញា(អស័យដ្ឋាន លេខទូរស័ព្ទ ​និងកាលបរិច្ឆេតផលិត)

-       ទាមទាររយៈពេលទុកអោយបានយូរ(១អាទិត្យ ១ខែ ១ឆ្នាំ-ល-)។

-       ទាមទារគុណភាព និងរសជាតិផលិតខ្ពស់។

អនាម័យក្នុងការធ្វើចំណីអាហារ 
-       ចំណីអារហារត្រូវរក្សាទុកអោយបានល្អ នៅក្នុងបន្ទប់ផ្ទះបាយ។ កាកសំណល់ត្រូវចោលក្នុងធុងសម្រាមរួចគ្របអោយជិត។ ទ្វាបន្ទប់ទឹក(បង្គន់)ត្រូវបិទអោយជិតជានិច្ច។

-       ឧបករណ៍ សម្ភារៈសម្រាប់ធ្វើចំណីអាហារ ត្រូវតែស្អាតជានិច្ច មិនអនុញ្ញាតអោយយកសម្ភារៈណាដែលមានច្រេះ កខ្វក់ ឬបែកបាក់ទៅប្រើទេ ព្រោះវាបណ្ដាលអោយចម្លងភាពមិនស្អាតទៅលើចំណីអាហាររបស់យើង។

-       តាមលក្ខណៈបច្ចេកទេសមុនពេលចាប់ផ្ដើមធ្វើចំណីអាហារ យើងត្រូវមានអាវចុងភៅ និងមួក​ឬសំលៀកបំពាក់​ ជាធម្មតាត្រូវអោយស្អាត។ ដៃត្រូវលាងអោយស្អាតជាមួយសាប៊ូមុនពេលចាប់ផ្ដើមការងារ។

-       ស្លៀកសំលៀកបំពាក់អោយបានសមរម្យ ចំណែកសក់ត្រូវគៀប ឬចងកុំអោយជ្រុះមកលើចំណីអាហារ។ ក្រចកត្រូវកាត់អោយខ្លី និងមិនត្រូវពាក់គ្រឿងអល័ង្ការក្នុងពេលធ្វើចំណីអាហារឡើយ។

-       ចំពោះមុខរបួស ឬដំបៅនៅលើដៃ ឬជើងត្រូវលាបថ្នាំ និងរំបង់នៅលើមុខរបួស ឬដំបៅអោយជិតជៀសវាងការជ្រាបទឹកចូល។ ករណីរបួសចំកន្លែងមិនអាចធ្វើការងារបាន ត្រូវសម្រាកមួយរយៈរង់ចាំរបួសជាសះស្បើយ។

-       នៅពេលក្អក ឬកន្ដាស់ក្នុងពេលធ្វើចំណីអាហារ អ្នកត្រូវបែរមុខចេញពីចំណីអាហារ ហើយត្រូវមានកូនកន្សែងសម្រាប់ខ្ទប់មាត់ ដើម្បីកុំអោយឆ្លងទៅចំណីអាហារដែលយើងកំពុងធ្វើ។

-       នៅតាមបង្អួច ឬទ្វារត្រូវសម្អាតអោយស្អាត មិនត្រូអោយមានធូលី ឬពីងពាង។ ក្រោយពេលធ្វើរួច នៅជំវិញតុ និងផ្ទះបាយត្រូវរៀបចំអោយបានត្រឹមត្រូវ កុំអោយមានផលិតផលកំពប់រាយប៉ាយក្នុងផ្ទះបាយ ជាហេតុបណ្ដាលអោយមានគ្រោះថ្នាក់ដូចជារអិលដួល ហើយម្យាងទៀតវាអំណោយផលដល់ពពួកសត្វល្អិតចង្រៃខ្លះដូចជាកណ្ដុរ កន្លាត ឬស្រមោចជាដើម-ល-។

-       នៅក្នុងករណីយើងធ្វើចំណីអាហារច្រើនសម្រាប់បម្រុងទុក យើងត្រូវមានឃ្លាំងសម្រាប់ទុកដាក់ផលិតផលអោយមានរបៀបរៀបរយ ដោយដាក់ក្នុងពាង ក្រឡ កញ្ចប់ ឬថង់ ហើយរក្សារទុកទៅតាមប្រភេទចំណីអារហារ។ ឃ្លាំងត្រូវមានពន្លឺ និងខ្យល់ចេញចូលគ្រប់គ្រាន់ ដើម្បីងាយស្រួលក្នុងកាងារថែរក្សាផលិតផល។

ប្រភេទផ្សេងៗនៃអាហារ

អាហារផ្អាប់ 
ការកែច្នៃជ្រក់គល់ខ្ទឹម

ការកែច្នៃជ្រក់ត្រសក់

ការកែច្នៃជ្រក់ស្ពៃ

ការកែច្នៃត្រសក់ចាវ

ការកែច្នៃសៀងផ្អែម

ការកែច្នៃសៀងប្រៃ

ទឹកជ្រលក់ និងគ្រឿងជ្រលក់ 
ការកែច្នៃទឹកជ្រលក់ទឹកម្ទេស

អំបិលម្ទេសខ្ទឹមលីង

អាហារបំពង 
ការកែច្នៃចេកឆាប

ការកែច្នៃត្រាវឆាប

ការកែច្នៃដំឡូងឆាប

ភេសជ្ជៈ 
ការកែច្នៃទឹកសណ្តែកស

ការកែច្នៃទឹកសណ្តែកខៀវ

ការកែច្នៃទឹកម្នាស់

ការកែច្នៃទឹកត្រឡាច

ការកែច្នៃទឹកពោត

ការកែច្នៃទឹកល្ពៅ